turjo4nis/wikipedia-bn-dump-20250701 huggingface dataset:
ডিমৌ নদী

ডিমৌ নদী হচ্ছে দিচাঙ নদীর উপনদী। এই নদীটির দৈর্ঘ্য ৫৮ কি:মি: এবং অববাহিকার আয়তন ৩২০ বর্গ কি:মি:।

উৎপত্তি
ডিব্রুগড় জেলায় লেঙেরী অঞ্চলের ঘগরাজান এবং কাবৈমারি জান মিলি ডিমৌ নদীর উৎপত্তি হয়।

গতিপথ
ঘগরাজান এবং কাবৈমারি জান মিলি পশ্চিমমুখ হয়ে নামদাং বনাঞ্চলের মধ্য দিয়ে বয়ে আসে। তারপর খোয়াং থেকে ৬কি:মি: পূর্বে কলৌলোয়া জানের সাথে সাথে আসে। তার থেকে দক্ষিণ-পশ্চিম দিকে বয়ে আস ৩৭ নং জাতীয় সড়ক পার হয়ে  খোয়াং শহরের কাছ দিয়ে গিয়ে তিলৈ নদীর সাথে মিশেছে। তারপর দক্ষিণ-পশ্চিমমুখী হয়ে ডিমৌ কাছের দিখারি বাগান পর্যন্ত বয়ে আসার পর পশ্চিমমুখী হয়। এরপর জলদিহিং বনাঞ্চলের মধ্য দিয়ে বয়ে গিয়ে ধাইআলি পার হয়ে আখৈফুটীয়ার পশ্চিমের ডিখৌমুখে ডিমৌ নদী  দিচাঙ নদী-এর সাথে সাথে মিশেছে।

সাথে দেখুন
 আসামের নদীসমূহের তালিকা

তথ্যসূত্র

আসামের নদী
দিচাং নদী

দিচাং নদী হচ্ছে ব্রহ্মপুত্র নদীর উত্তর পারের উপনদী। এই নদীর দৈর্ঘ্য ২৩০ কি:মি: এবং অববাহিকার আয়তন ৩৯৫০ বর্গ কি:মি:।

উৎপত্তি
দিচাং নদীটি অরুণাচলের টিরাপ জেলার দক্ষিণ অংশের পাটকাই পর্বতের ২৬০০ মিটার উঁচু বুম শৃঙ্গ থেকে নেমেছে।

গতিপথ
তারপর অরুণাচল এবং আসামের সীমার কাছ দিয়ে বয়ে এসে দিল্লি নদী নাম নিয়ে নামরূপ-এর দিল্লিঘাট হয়ে নামরূপ স্টেশন থেকে ১ কি:মি: দক্ষিণে বয়ে গিয়ে সাপেখাতী সংরক্ষিত বনাঞ্চল সীমা দিয়ে বয়ে লংপতিয়া হয়ে টিমক নদীর সাথে মেশে। এর থেকে ৩০ কি:মি: পশ্চিম-দক্ষিণ দিকে বয়ে গিয়ে টাওকাক নদীর সাথে মেশে। তারপর ১২ কি:মি: এসে চফ্রাই নদীর সাথে সাথে জুড়ে ৫ কি:মি: ভাটিতে নঙলামরা হয়ে রাজাবাড়িতে ৩৭ নং জাতীয় সড়ক পার হয়ে ৫ কি:মি: আসার পর আখৈফুটীয়ার বিপরীত পারে বর পালেঙী জানর সাথে মেশে। তারপর ডিমৌ নদীর সাথে হয়ে ৫ কি:মি: ভাটিতে আসার পর দিচাংমুখে ব্রহ্মপুত্রে পড়েছে।

উপনদী
 টিমন নদী
 টাওকাক নদী 
চফ্রাই নদী
দিরৈ নদী
ডিমৌ নদী

সাথে দেখুন
 আসামের নদীসমূহের তালিকা

তথ্যসূত্র

আসামের নদী
জাঁজী নদী

জাঁজী নদী () হচ্ছ ব্রহ্মপুত্র নদীর উত্তর পারর উপনদী। এই নদীটি আসামের যোরহাট এবং শিবসাগর জেলা-এর সীমা নির্ধারণ করেছে। নাগাল্যান্ডর মোককচাং শহরের উত্তর দিকের কোনো এক স্থান থেকে জাঁজী নদীর উৎপত্তি হয়েছে। ১৯১৭ সালের মানচিত্রের মতে, জাঁজী নদীটির দৈর্ঘ্য ১০৭ কি:মি: এবং অববাহিকার আয়তন ১৩৫০ বর্গ কি:মি:।

গতিপথ
জাঁজী নদীটি নাগাল্যান্ড-এর মোককচাং শহরের কিছু উত্তর থেকে মেলেক নদী নামে শুরু হয়ে উত্তর-পশ্চিমমুখী হয়ে ১২ কি:মি: এসে উত্তর-পূর্বমুখী হয়। তারপরে মেলেক নদীটি ১৬ কি:মি: এসে মেনুং নামের একটি নদীর সাথে মিশে মেলেক নদীটি জাঁজী নাম নেয়। জাঁজী নদী যোরহাট এবং শিবসাগর জেলার সীমা দিয়ে বয়ে এসে শিমলুগুড়ি থেকে উত্তরমুখী হয়ে ৪ কি:মি: এসে আমগুড়ি রেলপথ পার হয়। আমগুড়ি থেকে উত্তর-পশ্চিমমুখী হয়ে বয়ে এসে জাঁজী নামের স্থানে ৩৭ নং জাতীয় সড়ক পার হয়।  তারপর বহুপথ যায় এবং ছোট নদীর সাথে মিশে ধনতোলা পায়। তারপর ৫ কি:মি: ভাটিতে বনাই পায়, বনাই থেকে ৭ কি:মি: ভাটিতে চীনাতলির ন-জাঁজীর কাছে নদীটির ঠেক হয় এবং ৫ কি:মি: এসে কুমার গাঁওয়ে মিটং-মরি জাঁজী নদীর সাথে সাথে মিশে জাঁজীমুখে ব্রহ্মপুত্র-এর সাথে মেশে।

তথ্যসূত্র

আসামের নদী
উইন্ডোজ টার্মিনাল

উইন্ডোজ টার্মিনাল (; কোডনাম কাসক্যাডিয়া) উইন্ডোজ ১০-এর জন্য মাইক্রোসফট কর্তৃক উন্নয়নকৃত একটি টার্মিনাল ইমুলেটর। এ টার্মিনাল ইমুলেটর উইন্ডোজ কমান্ড প্রম্প্ট‌, পাওয়ারশেল, উইন্ডোজ সাবসিস্টেম ফর লিনাক্স, এবং এসএসএইচ সমর্থন করে। গিটহাবে থেকে প্রণীত "উৎস কোড" প্রকাশিত হওয়া পর, ২১ জুন ২০১৯ সালে মাইক্রোসফট স্টোরে প্রথম প্রাকদর্শন সংস্করণ প্রকাশিত হয়।

নতুন কমান্ড লাইন ইন্টারফেসটির জন্য মাইক্রোসফট "কাসক্যাডিয়া কোড" নামে নতুন একটি মোনোস্পেস লীপিও প্রকাশ করে। লীপিটি প্রোগ্রামিং লিগেচার সমর্থন করে এবং উইন্ডোজ টার্মিনাল ও টেক্সট সম্পাদক ভিজুয়াল স্টুডিও ও ভিজুয়াল স্টুডিও কোডের বাহ্যিক দিক শোভিত করার উদ্দেশ্যে ডিজাইন করা হয়েছিলো।  এসআইএল মুক্ত লিপি সনদের আওতায় লিপিটি উন্মুক্ত করে দেয়া হয়, এবং এটি গিটহাবে রয়েছে। এর সংস্করণ ০.৫.২৭৬২.০ থেকে এই লিপিটি উইন্ডোজ টার্মিনালের সাথে করে আসে।

বৈশিষ্ট্য 
উইন্ডোজ টার্মিনাল একটি কমান্ড-লাইন ফ্রন্ট-এন্ড: এটি টেক্সট-ভিত্তিক শেল একটি ট্যাবে রেখে যুগপৎ একাধিক টার্মিনাল অ্যাপলিকেশন রান করতে পারে। কোনরূপ উত্তর পরিবর্তন ব্যতীতই উইন্ডোজ টার্মিনালে উইন্ডোজ কমান্ড প্রম্প্ট‌, পাওয়ারশেল, পাওয়ারশেল কোর, উইন্ডোজ সাবসিস্টেম ফর লিনাক্স বা ডব্লিউএসএল এবং আজুর ক্লাউড শেল সংযোগকারী সমর্থন রয়েছে। এসবগুলোই ডিফল্টভাবে উইন্ডোজ কনসোলে কাজ করে।

উইন্ডোজ টার্মিনাল নিচের বিষয়গুলোর জন্য সমর্থন প্রদানের মাধ্যমে টেক্সট-ভিত্তিক কমান্ড অভিজ্ঞতা উন্নয়নে সক্ষম হয়:

 ইউটিএফ-৮ ও ইউটিএফ-৯ (সিজেকে আইডিওগ্রাম ও ইমোজি সহ)
 ডিরেক্টরাইট ব্যবহার করে হার্ডওয়্যার-ত্বরিত টেক্সট রেন্ডারিং
 ২৪-বিট রঙ
 উইন্ডো স্বচ্ছতা ইফেক্ট
 ব্যাকগ্রাউন্ড ছবি
 থিম
 পূর্ণপর্দা মুড
 আনসি
 প্যান স্প্লিট করা
 ক্লিপবোর্ড টেক্সট আরটিএফ বা এইচটিএমএল হিসেবে কপি করা
 মাউজ ইনপুট

টীকা

তথ্যসূত্র

বহিঃসংযোগ 
 পরিচায়ক পোস্ট
 

২০১৯-এর সফটওয়্যার
মাইক্রোসফটের সফটওয়্যার
বিনামূূল্যে সফটওয়্যার বিতরণ
টার্মিনাল ইমুলেটর
সি++ ভাষায় প্রোগ্রামকৃত মুক্ত সফটওয়্যার
এমআইটি লাইসেন্স ব্যবহারকৃত সফটওয়্যার
উইন্ডোজ-সর্বস্ব বিনামূল্য সফটওয়্যার
এনএক্সটি টেকওভার: নিউ অর্লিন্স

এনএক্সটি টেকওভার: নিউ অর্লিন্স একটি পেশাদার কুস্তি এবং ডাব্লিউডাব্লিউই নেটওয়ার্কের অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০১৮ সালের ৭ই এপ্রিল তারিখে মার্কিন যুক্তরাষ্ট্রের লুইজিয়ানার নিউ অর্লিন্সের স্মুদি কিং সেন্টারে অনুষ্ঠিত হয়েছিল এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছিল।

পরবর্তী সপ্তাহে এনএক্সটি-এ প্রদর্শনের জন্য দুইটি ম্যাচ ধারণ সহ মূল অনুষ্ঠান মিলিয়ে মোট ৫টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ শেষ ম্যাচে জনি গারগানো আনস্যাঙ্কশন ম্যাচে টমাসো চিয়াম্পাকে হারিয়েছে। অন্যান্য শীর্ষস্থানীয় ম্যাচে, অ্যালিস্টার ব্ল্যাক এনএক্সটি চ্যাম্পিয়নশিপ ম্যাচে আন্দ্রাদেকে, শেনা বেজলার এনএক্সটি নারী চ্যাম্পিয়নশিপ এম্বার মুনকে এবং এডাম কোল এনএক্সটি উত্তর আমেরিকান চ্যাম্পিয়নশিপের উদ্বোধনী চ্যাম্পিয়নস নির্ধারণের জন্য আয়োজিত ল্যাডার ম্যাচে ইসি৩, কিলিয়ান ডেইন, লার্স সালিভান, রিকোশে এবং ভেলভেটিন ড্রিমকে হারিয়েছে।

এই অনুষ্ঠানটি কুস্তি অনুরাগী এবং সমালোচকদের দ্বারা সর্বজনীন প্রশংসা অর্জন করেছে এবং এনএক্সটি উত্তর আমেরিকান চ্যাম্পিয়নশিপ ম্যাচ এবং গারগানো এবং চিয়াম্পার মধ্যকার উভয় ম্যাচই কুস্তি সাংবাদিক ডেভ মেল্টজার দ্বারা পাঁচ তারকা রেটিং পেয়েছে। প্রথম উত্তর আমেরিকার কোন অনুষ্ঠানের দুটি ম্যাচে মেল্টজার পাঁচ তারকা প্রদান করেছিলেন।

ফলাফল

তথ্যসূত্র

বহিঃসংযোগ 
 

এনএক্সটি টেকওভার
২০১৮-এ ডাব্লিউডাব্লিউই নেটওয়ার্কের অনুষ্ঠান
নিউ অর্লিন্সে পেশাদার কুস্তি
২০১৮-এ লুইজিয়ানা
নিউ অর্লিন্সে ঘটনা
এপ্রিল ২০১৮-এ মার্কিন যুক্তরাষ্ট্রে ঘটনা
এম. মতিউর রহমান

এম. মতিউর রহমান বাংলাদেশের বরিশাল জেলার রাজনীতিবিদ, সাবেক সচিব, বরিশাল-৫ আসনের সাবেক সংসদ সদস্য ও সাবেক যোগাযোগমন্ত্রী।

জন্ম ও প্রাথমিক জীবন 
এম. মতিউর রহমান বরিশাল বিভাগের পিরোজপুর জেলার কাউখালী উপজেলার জয়কুল গ্রামে জন্মগ্রহণ করেছেন।

রাজনৈতিক জীবন 
এম. মতিউর রহমান গণপ্রজাতন্ত্রী বাংলাদেশ সরকারের সচিব ছিলেন। তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে বরিশাল-২ (উজিরপুর-বানারীপাড়া) আসন থেকে সংসদ সদস্য নির্বাচিত হয়েছিলেন। ৩০ নভেম্বর ১৯৮৬ থেকে ২৭ মার্চ ১৯৮৮ পর্যন্ত তিনি যেগাযোগমন্ত্রণালয়ের মন্ত্রী হিসেবে দায়িত্ব পালন করেন।

তথ্যসূত্র 

জীবিত ব্যক্তি
বরিশাল জেলার রাজনীতিবিদ
বাংলাদেশের সাবেক সচিব
জাতীয় পার্টির রাজনীতিবিদ
তৃতীয় জাতীয় সংসদ সদস্য
চতুর্থ জাতীয় সংসদ সদস্য
এরশাদের মন্ত্রিসভার সদস্য
১৯২৩-এ জন্ম
২০১৮-এ মৃত্যু
বাংলাদেশের সড়ক পরিবহন ও সেতুমন্ত্রী
পাতি সোনাচোখ

পাতি সোনাচোখ  (বৈজ্ঞানিক নাম:Bucephala clangula)  (ইংরেজি Common goldeneye)  	Anatidae পরিবারের Bucephala গণের একটি পাখি।

বিবরণ
একটি প্রাপ্তবয়স্ক পাতি সোনাচোখ হাঁস ৪৫ থেকে ৫১ সেমি লম্বা এবং স্ত্রী ৪০ থেকে ৫০ সেমি হয়। ওজনে প্রায় পুরুষ হাঁস ১ কেজি ও স্ত্রী ৮০০ গ্রাম হয়ে থাকে।

বিস্তৃতি
পাতি সোনাচোখ মার্কিন যুক্তরাষ্ট্র, কানাডা ,স্ক্যান্ডিনেভিয়া , উত্তর রাশিয়া সহ বিভিন্ন অঞ্চল পর্যন্ত বিস্তৃত। তাদের প্রজনন আবাস হল তাইগা।

বর্তমান অবস্থা এবং সংরক্ষণ
বৈশ্বিক অবস্থা ন্যূনতম বিপদগ্রস্ত এবং বাংলাদেশের অবস্থায় প্রয়োজনীয় তথ্যবিহীন। ১৯১৪ সালে কেবল একবার বৃহত্তর সিলেটের হাওর অঞ্চলে দেখা গিয়েছিল। এরা সোনালি চোখ হাঁস নামেও পরিচিত।

চিত্রশালা

তথ্যসূত্র

বহিঃসংযোগ

 
 Common Goldeneye Species Account – Cornell Lab of Ornithology
 Common Goldeneye - Bucephala clangula  - USGS Patuxent Bird Identification InfoCenter
 eNature.com: Common Goldeneye
 Common Goldeneye wildlife photos and voice  at nature-photos.org
 Feathers of Common Goldeneye (Bucephala clangula)  at ornithos.de
 
 

বিউসিফালা
১৭৫৮-এ বর্ণিত পাখি
কার্ল লিনিয়াস কর্তৃক নামকরণকৃত ট্যাক্সা
দুধনৈ

দুধনৈ আসামের গোয়ালপাড়া জেলা-এর এক অঞ্চল। দুধনৈ গোয়ালপাড়া জেলার এক রাজচক্র এবং উন্নয়ন খণ্ড।

নামের উৎপত্তি
এই অঞ্চলের মধ্য দিয়ে দুধনৈ নামের একটি নদী  মেঘালয় থেকে বয়ে গিয়ে ব্রহ্মপুত্র নদে পড়েছে। এই নদীটির নামে স্থানটির নাম দুধনৈ হয়।

ভৌগোলিক অবস্থান
দুধনৈ গোয়ালপাড়া জেলার পূর্ব প্রান্তে অবস্থিত। এর ভৌগোলিক অবস্থান । দুধনৈ সমুদ্রপৃষ্ঠ থেকে ৪৪ মিটার উচ্চতায় অবস্থিত। এর মধ্য দিয়ে দুধনৈ নদী পার হয়ে গিয়েছে। জুলাই-আগষ্ট মাসে এর তাপমাত্রা সর্বোচ্চ ৩৩° সেলসিয়াস পর্যন্ত ওঠে এবং জানুয়ারি মাসে নিম্নতম ৭° সেলসিয়াস পর্যন্ত নামে। দক্ষিণ-পশ্চিম মৌসুমী বায়ুর প্রভাবে এখানে বর্ষার বৃষ্টিপাত হয়।

রাজনীতি
দুধনৈ গুয়াহাটি লোকসভা কেন্দ্রের অন্তর্গত। বর্তমান এর সাংসদ ভারতীয় জনতা পার্টি-এর কুইন ওজা। সেইমত এটি বিধানসভা কেন্দ্রের অন্তর্গত এবং এই কেন্দ্র অনুসূচীত জনজাতির জন্য সংরক্ষিত।

দুধনৈতে রাভা হাচং স্বায়ত্বশাসিত পরিষদ-এর মুখ্য কার্যালয় অবস্থিত। রাভা জনগোষ্ঠীর উন্নয়ন এবং স্বায়ত্ত্ব শাসনের জন্য আসাম সরকার ১৯৯৫ সালে এই পরিষদ গঠনের অধিসূচনা জারি করে। ২০০৫ সালে আসাম সরকার এই পরিষদ গঠন করে। রাভা জনজাতির অর্থনৈতিক, শৈক্ষিক, সামাজিক, সাংস্কৃতিক এবং নৃগোষ্ঠীয় উন্নয়নের জন্য এই পরিষদ কাজ করে।

ভাষা 
দুধনৈ অঞ্চলের সরকারি ভাষা অসমীয়া। এই অঞ্চলে কথিত রূপে গোয়ালপাড়িয়া উপভাষা প্রচলিত। এর সাথে রাভা অধ্যুষিত অঞ্চল জন্য এখানে রাভা ভাষাও প্রচলিত।

যাতায়াত
দুধনৈয়ের মধ্য দিয়ে ৩৭ নং জাতীয় সড়ক পার হয়ে গিয়েছে। এটি স্থলপথে গোয়ালপাড়া এবং গুয়াহাটি-এর সাথে সংযোজিত। এখানে রঙিয়া রেল সংমণ্ডলের অন্তর্গত দুধনৈ রেলওয়ে স্টেশন আছে। লোকপ্রিয় গোপীনাথ বরদলৈ আন্তর্জাতিক বিমানবন্দর দুধনৈ থেকে প্রায় ৯০ কি.মি. দূরে অবস্থিত।

শিক্ষা
দুধনৈতে প্রাথমিক পর্যায় থেকে মহাবিদ্যালয় পর্যায়ের এবং বৃত্তিমূলক শিক্ষা প্রতিষ্ঠান আছে। এর উল্লেখযোগ্য প্রাথমিক বিদ্যালয়সমূহ হল: ভালপারা সোণাপুর প্রাথমিক বিদ্যালয়, দুধনৈ অভ্যার্থী প্রাথমিক বিদ্যালয়, দুধনৈ শরণার্থী প্রাথমিক বিদ্যালয়, খাড়া মেধি পারা প্রাথমিক বিদ্যালয়, খাড়া মণ্ডলগ্রাম প্রাথমিক বিদ্যালয়, টেঙাবাড়ি প্রাথমিক বিদ্যালয় ইত্যাদি। সেইদরে দুধনৈ অঞ্চলের উল্লেখযোগ্য উচ্চ মাধ্যমিক বিদ্যালয়সমূহ হল: ডন বস্কো স্কুল, দুধনৈ বালিকা উচ্চ মাধ্যমিক বিদ্যালয়, দুধনৈ উচ্চ মাধ্যমিক বিদ্যালয়, জবাহর নবোদয় বিদ্যালয়, নতুন দুধনৈ শিশু বিদ্যালয়, চেইন্ট পিটার্ছ নেচনেল একাডেমী, দুধনৈ ইত্যাদি। উচ্চ শিক্ষার জন্য এখানে গুয়াহাটি বিশ্ববিদ্যালয়-এর অন্তর্ভুক্ত দুধনৈ মহাবিদ্যালয় আছে। তদুপরি এখানে বেসিক ট্রেনিং সেন্টার, জেলা শিক্ষা ও প্রশিক্ষণ প্রতিষ্ঠান এবং একটি কৃষিবিজ্ঞান কেন্দ্র আছে।

২০১৭ সালের ২৩ ডিসেম্বর তারিখে আসামের স্বাস্থ্যমন্ত্রী হিমন্ত বিশ্ব শর্মা এখানে একটি আয়ুর্বেদিক চিকিৎসা মহাবিদ্যালয়ের ভিত্তিপ্রস্তর স্থাপন করেন।

তথ্যসূত্র

বহিঃসংযোগ
 কৃত্রিম উপগ্রহের তোলা দুধনৈয়ের মানচিত্র

গোয়ালপাড়া জেলা
আসামের শহর ও নগর
বিজু শাহ

বিজু শাহ (জন্ম: বিজয় কল্যাণজী শাহ, ৫ জুন ১৯৫৯) হলেন একজন ভারতীয় চলচ্চিত্রের সুরকার। তিনি সঙ্গীত পরিচালক ও সুরকার কল্যাণজী বীরজী শাহের পুত্র। তিনি ত্রিদেব (১৯৮৯), মোহরা (১৯৯৪), তেরে মেরে সপ্নে (১৯৯৬), গুপ্ত: দ্য হিডেন ট্রুথ (১৯৯৭) ও বড়ে মিয়াঁ ছোটে মিয়াঁ (১৯৯৮) চলচ্চিত্রের জন্য পাঁচবার শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কারের মনোনয়ন লাভ করেন এবং গুপ্ত চলচ্চিত্রের জন্য শ্রেষ্ঠ আবহ সঙ্গীত বিভাগে ফিল্মফেয়ার পুরস্কার অর্জন করেন।

প্রারম্ভিক জীবন
বিজু শাহ ১৯৫৯ সালের ৫ই জুন জন্মগ্রহণ করেন। তার পুরো নাম বিজয় কল্যাণজী শাহ। তার পিতা কল্যাণজী বীরজী শাহ ছিলেন সঙ্গীত যুগল কল্যাণজী-আনন্দজীর একজন। তার চাচা আনন্দজী বীরজী শাহ কল্যাণজী-আনন্দজী যুগলের অপর জন। তার চাচা-চাচী যুগল বাবলা ও কাঞ্চনও সুরকার। বিজুর তিনজন বড় ভাই ও এক ছোট ভাই রয়েছে, তারা হলেন চন্দ্রকান্ত, রমেশ, দীনেশ, ও রাজেশ।

বিজু শাহ ১৯৮৩ সালে সুনন্দা শাহকে বিয়ে করেন। তাদের কন্যা প্রিয়াল মার্কিন যুক্তরাষ্ট্রে পশ্চিমা ধ্রুপদী পিয়ানো বাজানোর তামিল গ্রহণ করেন।

কর্মজীবন
বিজু শাহ রাজীব রাইয়ের তারকাসমৃদ্ধ ত্রিদেব (১৯৮৯) চলচ্চিত্রে সঙ্গীত পরিচালক হিসেবে কাজ শুরু করেন। এই চলচ্চিত্রের মূল সুর করেছিলেন কল্যাণজী-আনন্দজী। এই চলচ্চিত্রের জন্য তিনি শ্রেষ্ঠ সঙ্গীত পরিচালক বিভাগে ফিল্মফেয়ার পুরস্কারের মনোনয়ন লাভ করেন। ১৯৯২ সালে তিনি সুরকার হিসেবে প্রথম কাজ করেন রাজীব রাইয়ের বিশ্বাত্মা চলচ্চিত্রে। এই চলচ্চিত্রের "সাত সমুন্দর" গানটি পেট শপ বয়েজের গান "হার্ট" থেকে অনুপ্রাণিত। দিব্যা ভারতীর নৃত্য সংবলিত গানটি জনপ্রিয়তা অর্জন করে। এরপর তিনি মোহরা চলচ্চিত্রের দুটি জনপ্রিয় গান "তু চিজ বড়ি হ্যায় মস্ত" ও "টিপ টিপ বরসা পানি" গানের সুর করেন। এছাড়া এতে তিনি কল্যাণজী-আনন্দজীর সুরারোপিত মুকেশের গাওয়া "না কাজরে কী ধার" গানটিও যুক্ত করেন। এই অ্যালবামটির ৮ মিলিয়ন কপি বিক্রি হয়, এবং সেই বছর হাম আপকে হ্যাঁয় কৌন..! চলচ্চিত্রের পর দ্বিতীয় সর্বোচ্চ বিক্রীত বলিউড চলচ্চিত্রের অ্যালবাম হয়ে ওঠে। "তু চিজ বড়ি হ্যায় মস্ত" গানটি নুসরাত ফাতেহ আলী খানের জনপ্রিয় কাওয়ালি "দামা দম মাস্ত কালান্দার" থেকে নেওয়া হয়েছে।

তথ্যসূত্র

বহিঃসংযোগ
 

১৯৫৯-এ জন্ম
জীবিত ব্যক্তি
২০শ শতাব্দীর ভারতীয় সুরকার
২১শ শতাব্দীর ভারতীয় সুরকার
ভারতীয় চলচ্চিত্র সঙ্গীত সুরকার
ভারতীয় পুরুষ সুরকার
ফেলিক্স কেসাদা

ফেলিক্স লেসাদা মাস (১ জুলাই ১৯০২ – ৯ জুলাই ১৯৫৯) একজন স্পেনীয় পেশাদার ফুটবল খেলোয়াড় ছিলেন। তিনি স্পেনের রাজধানী মাদ্রিদে জন্মগ্রহণ করেছিলেন। তিনি তার ক্যারিয়ারের বেশিরভাগ সময় রিয়াল মাদ্রিদে কাটিয়েছেন। তিনি রিয়াল মাদ্রিদের হয়ে ২৪৪ ম্যাচে ৩৩টি গোল করেছিলেন। এই ক্লাবে তার ক্যারিয়ারের সময় তিনি ১২টি জোনাল চ্যাম্পিয়নশিপ, ২টি লা লিগা শিরোপা জয়লাভ করেছেন। তিনি স্পেন ফুটবল দলের হয়ে ৯টি ম্যাচ খেলেছেন, যার মধ্যে একটিতে গোল করেছিলেন।

বহিঃসংযোগ
 realmadrid.com-এ ফেলিক্স কেসাদা
 জাতীয় দলের উপাত্ত
 eu-football-এ ফেলিক্স লেসাদা

স্পেনীয় ফুটবলার
স্পেনের আন্তর্জাতিক ফুটবলার
রিয়াল মাদ্রিদ ফুটবল ক্লাবের খেলোয়াড়
১৯০২-এ জন্ম
১৯৫৯-এ মৃত্যু
দেওধাই অসম বুরঞ্জী

দেওধাই অসম বুরঞ্জী হচ্ছে আসাম সরকার এবং পুরাতত্ত্ব বিভাগের দ্বারা ১৯৩২ সালে প্রকাশ করা একটি বুরঞ্জী পুথি। পুথিটির সম্পাদক সূর্য্যকুমার ভূঞা।

নামাকরণ
দেওধাই অসম বুরঞ্জী গ্রন্থটির নাম কেন দেওধাই অসম বুরঞ্জী রাখা হল সেই সম্পর্কে গ্রন্থটির পাতনিত সূর্য্যকুমার ভূঞাই ইংরাজীত লিখেছেন-

The buranji has been named Deodnai Assam Buranji as it pre-sents the strictly Ahom ways of expression and though as well as their customs and manners,

এখানে সন্নিবিষ্ট বুরঞ্জী চারটিতে আহােমদের রীতিনীতি, আচার-ব্যবহার ইত্যাদি বিস্তৃতভাবে বর্ণনা করা হয়েছে।
‘দেওধাই’ শব্দটি আহােম সংস্কৃতির সাথে সম্পৃক্ত। সংস্কৃত ‘দেবধ্বনি’ শব্দ থেকে ‘দেওধাই’ শব্দটি ধ্বনিগত পরিবর্তন হয়ে আসছে। বুরঞ্জীটির ইংরাজী পাতনিতে  সূর্য্যকুমার ভূঞা 'দেওধাই' শব্দের অর্থ দেবতার সুশ্রুষাকারী বলে উল্লেখ করেছেন। আহােম ভাষাতে 'দেওধাই’ শব্দ দ্বারা পুরােহিতক বোঝানো হয়। এই শব্দটি আহােম পরম্পরা তথা সংস্কৃতির বার্তা বহন করে। গ্রন্থটির দেওধাই নামটি সেখানে সন্নিবিষ্ট বুরঞ্জী চারটির বিষয়বস্তুর সাথে সঙ্গতি রক্ষা করেছে।  সুর্য্যকুমার ভূঞাই গ্রন্থটিতে উল্লেখ করেছেন যে-

দেওধাই অসম বুরঞ্জীত সন্নিবিষ্ট বুরঞ্জী চারিখনর পাঠ গ্রহণ সকল হৈছে সাঁচিপতীয়া পুথি এবং ছপা বুরঞ্জীরপরা। কাহিনীক পূর্ণাঙ্গতা দিবর কারণত কখনবা একখন বুরঞ্জীক যুগতাবলৈ কেইবাখনাে সাঁচিপতীয়া পুথির সহায় ল'বলগা হৈছে। এনে করার ফলত বুরঞ্জী চারিখনত প্রকৃত সত্য প্রতিষ্ঠিত নােহােবাকৈ থাকা নাই।

বিষয়বস্তু

ভাষা

তথ্যসূত্র 

অসমীয়া ভাষার বই
অসমীয়া সাহিত্য
স্পোর্ট লিসবোয়া বেনফিকা

স্পোর্ট লিসবোয়া বেনফিকা  (; শুধুমাত্র বেনফিকা নামে সুপরিচিত) হলো পর্তুগালের লিসবনে অবস্থিত একটি পেশাদার ফুটবল ক্লাব, যেটি পর্তুগাল ফুটবলের শীর্ষ স্তর প্রিমেইরা লিগায় প্রতিযোগিতা করে।

১৯৮৪ সালের ২৮শে ফেব্রুয়ারি তারিখে স্পোর্ট লিসবোয়া নামে প্রতিষ্ঠিত বেনফিকা পর্তুগালের জনপ্রিয় "বিগ থ্রি" ক্লাবের মধ্যে অন্যতম। বিগ থ্রি তথা বেনফিকা, স্পোর্টিং সিপি এবং পোর্তোর প্রিমেইরা লিগা থেকে কখনো অবনমিত না হওয়া তিনটি। এই ক্লাবের শার্টের রঙ এবং ক্লাবের চিহ্ন অনুযায়ী এই ক্লাবকে ঈগল () এবং লাল () বলে ডাকা হয়। ২০০৩ সাল থেকে তারা পর্তুগালের রাজধানী লিসবনে অবস্থিত এস্তাদিও দা লুজে তাদের সকল হোম ম্যাচ আয়োজন করছে, এর পূর্বে তারা ১৯৫৪ সালে নির্মিত এস্তাদিও দা লুজ স্টেডিয়ামটি ব্যবহার করেছিল। বেনফিকা সবচেয়ে বেশি সমর্থিত পর্তুগিজ ক্লাব এবং ইউরোপীয় ক্লাবের মধ্যে একটি। এই ক্লাবের প্রায় ২,৩০,০০০ সদস্যের পাশাপাশি বিশ্বব্যাপী আনুমানিক ১৪০ লক্ষ ভক্ত বা সমর্থক রয়েছে। এই ক্লাবের সংগীত, "সের বেনফিকিস্তা", বেনফিকার সমর্থকদের নির্দেশ করে, যাদের বেনফিকিস্তাস বলে ডাকা হয়। "ই প্লুরিবুস উনুম" হচ্ছে এই ক্লাবের মূলমন্ত্র।

ফিফা শতাব্দীর শ্রেষ্ঠ ক্লাবের তালিকায় বেনফিকা দ্বাদশ স্থান অধিকার করেছে এবং আইএফএফএইচএস ২০শ শতাব্দীর শীর্ষ ২০০ ইউরোপীয় ক্লাবের তালিকায় ৯ম স্থান অধিকার করেছে। বর্তমানে বেনফিকা উয়েফার সর্বকালের ক্লাব র‌্যাঙ্কিংয়ে ৮ম স্থানে (১১ই মার্চ ২০২০ অনুযায়ী) এবং উয়েফা গুণাঙ্কে ২০তম স্থানে রয়েছে। বেনফিকা ইউরোপীয় কাপ/উয়েফা চ্যাম্পিয়নস লিগে দ্বিতীয় সর্বোচ্চ (৩৯) বার অংশগ্রহণ করেছে (২০১৯–২০ মৌসুম পর্যন্ত)। এই প্রতিযোগিতায়, তারা ১৯৬৫–৬৬ মৌসুমে, সর্বাধিক সামগ্রিক গোলের রেকর্ড অর্জন করেছে, যা বর্তমান পর্যন্ত বলবৎ রয়েছে।

খেলোয়াড়

বর্তমান দল

অর্জন

ঘরোয়া
 প্রিমেইরা লিগা
 চ্যাম্পিয়ন (৩৭) – রেকর্ড: ১৯৩৫–৩৬, ১৯৩৬–৩৭, ১৯৩৭–৩৮, ১৯৪১–৪২, ১৯৪২–৪৩, ১৯৪৪–৪৫, ১৯৪৯–৫০, ১৯৫৪–৫৫, ১৯৫৬–৫৭, ১৯৫৯–৬০, ১৯৬০–৬১, ১৯৬২–৬৩, ১৯৬৩–৬৪, ১৯৬৪–৬৫, ১৯৬৬–৬৭, ১৯৬৭–৬৮, ১৯৬৮–৬৯, ১৯৭০–৭১, ১৯৭১–৭২, ১৯৭২–৭৩, ১৯৭৪–৭৫, ১৯৭৫–৭৬, ১৯৭৬–৭৭, ১৯৮০–৮১, ১৯৮২–৮৩, ১৯৮৩–৮৪, ১৯৮৬–৮৭, ১৯৮৮–৮৯, ১৯৯০–৯১, ১৯৯৩–৯৪, ২০০৪–০৫, ২০০৯–১০, ২০১৩–১৪, ২০১৪–১৫, ২০১৫–১৬, ২০১৬–১৭, ২০১৮–১৯
 তাকা দে পর্তুগাল
 চ্যাম্পিয়ন (২৬) – রেকর্ড: ১৯৩৯–৪০, ১৯৪২–৪৩, ১৯৪৩–৪৪, ১৯৪৮–৪৯, ১৯৫০–৫১, ১৯৫১–৫২, ১৯৫২–৫৩, ১৯৫৪–৫৫, ১৯৫৬–৫৭, ১৯৫৮–৫৯, ১৯৬১–৬২, ১৯৬৩–৬৪, ১৯৬৮–৬৯, ১৯৬৯–৭০, ১৯৭১–৭২, ১৯৭৯–৮০, ১৯৮০–৮১, ১৯৮২–৮৩, ১৯৮৪–৮৫, ১৯৮৫–৮৬, ১৯৮৬–৮৭, ১৯৯২–৯৩, ১৯৯৫–৯৬, ২০০৩–০৪, ২০১৩–১৪, ২০১৬–১৭
 তাকা দা লিগা
 চ্যাম্পিয়ন (৭) – রেকর্ড: ২০০৮–০৯, ২০০৯–১০, ২০১০–১১, ২০১১–১২, ২০১৩–১৪, ২০১৪–১৫, ২০১৫–১৬
 সুপারতাকা কান্দিদো দে অলিভেইরা
 চ্যাম্পিয়ন (৮): ১৯৮০, ১৯৮৫, ১৯৮৯, ২০০৫, ২০১৪, ২০১৬, ২০১৭, ২০১৯
 কাম্পেওনাতো দে পর্তুগাল
 চ্যাম্পিয়ন (৩): ১৯২৯–৩০, ১৯৩০–৩১, ১৯৩৪–৩৫

ইউরোপীয়
 ইউরোপীয় কাপ
 চ্যাম্পিয়ন (২): ১৯৬০–৬১, ১৯৬১–৬২

অন্যান্য
 লাতিন কাপ
 চ্যাম্পিয়ন (১): ১৯৫০

 তাকা রিবেইরো দোস রেইস
 চ্যাম্পিয়ন (৩) – যৌথ রেকর্ড: ১৯৬৩–৬৪, ১৯৬৫–৬৬, ১৯৭০–৭১

তথ্যসূত্র

আরও পড়ুন

বহিঃসংযোগ

     
 ligaportugal-এ স্পোর্ট লিসবোয়া বেনফিকা  

উয়েফা চ্যাম্পিয়নস লিগ বিজয়ী ক্লাব
অনির্বাসিত ফুটবল ক্লাব
স্পোর্ট লিসবোয়া বেনফিকা
পর্তুগালের ফুটবল ক্লাব
প্রিমেইরা লিগার ক্লাব
১৯০৪-এ প্রতিষ্ঠিত ফুটবল ক্লাব
সুনীল কুমার গুপ্ত

সুনীল কুমার গুপ্ত (৭ জুলাই ১৯১৪-৩০ এপ্রিল ২০০৯) বাংলাদেশের বরিশাল জেলার রাজনীতিবিদ,  মুক্তিযুদ্ধের সংগঠক, সাবেক মন্ত্রী ও সাবেক সংসদ সদস্য।

জন্ম ও প্রাথমিক জীবন 
সুনীল কুমার গুপ্ত ৭ জুলাই ১৯১৪ সালে বরিশাল জেলার আগৈলঝাড়া উপজেলার গৈলা ইউনিয়নের উত্তর সিহিপাশা গ্রামে জন্মগ্রহণ করেন।

রাজনৈতিক ও কর্মজীবন 
সুনীল কুমার গুপ্ত জাতীয় পার্টির প্রেসিডিয়াম সদস্য ছিলেন। তিনি  জিয়াউর রহমানের নেতৃত্বে বাংলাদেশ জাতীয়তাবাদী দলে যোগদিয়ে ১৯৭৯ সালের দ্বিতীয় জাতীয় সংসদ নির্বাচনে বাকেরগঞ্জ-৫ আসন থেকে সংসদ সদস্য নির্বাচিত হয়েছিলেন। জিয়াউর রহমানের মন্ত্রিসভায় তিনি জ্বালানি ও খনিজ সম্পদ মন্ত্রণালয়ের প্রতিমন্ত্রী ছিলেন।

তিনি ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে বাকেরগঞ্জ-১ আসন থেকে সংসদ সদস্য নির্বাচিত হয়েছিলেন। এরশাদের মন্ত্রিসভায় তিনি পশু সম্পদ মন্ত্রণালয়ের মন্ত্রী ছিলেন।

মৃত্যু 
সুনীল কুমার গুপ্ত ৩০ এপ্রিল ২০০৯ সালে ঢাকার বারডেম জেনারেল হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র 

১৯১৪-এ জন্ম
২০০৯-এ মৃত্যু
বরিশাল জেলার রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
জাতীয় পার্টির রাজনীতিবিদ
দ্বিতীয় জাতীয় সংসদ সদস্য
তৃতীয় জাতীয় সংসদ সদস্য
চতুর্থ জাতীয় সংসদ সদস্য
জিয়াউর রহমানের মন্ত্রিসভার সদস্য
এরশাদের মন্ত্রিসভার সদস্য
আবদুস সাত্তারের মন্ত্রিসভার সদস্য
বাংলাদেশের যুব ও ক্রীড়া মন্ত্রী
বাংলাদেশের মৎস্য ও প্রাণিসম্পদমন্ত্রী
বাংলাদেশের স্বাধীনতা যুদ্ধে জড়িত ব্যক্তি
ইসলামিক ফাউন্ডেশন, ইলিনয়

ইসলামিক ফাউন্ডেশন ইলিনয় এর ভিলা পার্কে অবস্থিত একটি মসজিদ। এটি ১৯৭৪ সালে নির্মিত হয়েছিল সমাপ্ত হওয়ার পরে আমেরিকার যুক্তরাষ্ট্র এর বৃহত্তম মসজিদগুলির মধ্যে একটি ছিল। মসজিদটি ইসলামিক ফাউন্ডেশন বিদ্যালয় এর সাথে সংযুক্ত, যার সাথে এটি অনুমোদিত।

ইতিহাস 
মসজিদটি ১৯৭৪ সালে প্রতিষ্ঠিত হয়েছিল, এটি একটি অলাভজনক সংস্থা হিসাবে ইলিনয় রাজ্যের সাথে নিবন্ধিত হয়েছিল । ১৯৮৮ সালে ইসলামিক ফাউন্ডেশন স্কুল প্রতিষ্ঠিত হয়। ১৯৯৫ সালের মধ্যে স্থানীয় সম্প্রদায় বিদ্যালয়ের অংশ হিসাবে একটি নতুন পূর্ণ মসজিদ নির্মাণ শুরু করার জন্য পর্যাপ্ত অর্থ সংগ্রহ করেছিল। ১৯৯৮ সালে ৩ মিলিয়ন ডলার ব্যয়ে মসজিদটি সম্পন্ন হয়েছিল।

আরও দেখুন 
 মসজিদের তালিকা
 আমেরিকার মসজিদসমূহের তালিকা
 যুক্তরাষ্ট্রের মসজিদসমূহের তালিকা

তথ্যসূত্র

বহিঃসংযোগ 
 

ইলিনয়ের মসজিদ
১৯৯৮-এ সম্পন্ন মসজিদ
১৯৯৮-এ ইলিয়নে প্রতিষ্ঠিত
পালনাম

পালনাম-এর অর্থ হচ্ছে নিরবচ্ছিন্নভাবে পালায় পালায় করা নাম-কীর্তন। ইতিহাসপ্রসিদ্ধ গড়মূর সত্র, দক্ষিণপাট সত্র, নতুন কমলাবাড়ি সত্র, বেঙেনাআটী সত্র, বিহিমপুর সত্র ইত্যাদিতে নিজস্ব পরম্পরায় পালনাম অনুষ্ঠিত হয়। আউনীআটী সত্রে অনুষ্ঠিত হওয়া পালনামের এক বিশেষ বৈশিষ্ট্য আছে। ঐতিহ্যমণ্ডিত এই উৎসব কাতি মাসের ২৫ তারিখ থেকে ২৯ তারিখ পর্যন্ত অনুষ্ঠিত হয়। আউনীআটী সত্রের পালনাম সত্রের দ্বিতীয়  অধিকার কেশবদেবর দিনর থেকে প্রচলন হয়েছে। মহাপুরুষ মাধবদেব দ্বারা বিরচিত নামঘোষা পালনামের প্রধান সম্পদ। পাঁচদিন  ধরে আয়োজিত পালনামে পূর্ব, পশ্চিম এবং উত্তর হাটীর ভকতরা পালা করে নাম গায়। নামরূপী নৌকার সম্মুখে ভাগবত স্থাপন করে এই নাম গাওয়া হয়।

তথ্যসূত্র

আসামের সংস্কৃতি
ইসলামিক ফাউন্ডেশন, উত্তর ইলিনয়

ইসলামিক ফাউন্ডেশন উত্তর ইলিনয় ওয়াকেগানে অবস্থিত একটি মসজিদ। এর বর্তমান ভবনটি ২০০৪ সালে নির্মিত হয়েছিল। ১৯৭৪ সাল থেকে শিকাগোর উত্তরের শহরতলির মুসলিম সম্প্রদায়ের চাহিদা পূরণের জন্য প্রতিষ্ঠিত হওয়ার পরে এই সংস্থাটি নিজে থেকেই বিদ্যমান ছিল। এটি ইলিনয়ের ভিলা পার্কে ইসলামিক ফাউন্ডেশন,ইলিনয় সাথে অনুমোদিত নয়। মসজিদের ইমাম হলেন আজফার উদ্দিন।

আরও দেখুন 
 মসজিদের তালিকা
 আমেরিকার মসজিদসমূহের তালিকা
 যুক্তরাষ্ট্রের মসজিদসমূহের তালিকা

তথ্যসূত্র

বহিঃসংযোগ 
 

ইলিনয়ের মসজিদ
ইসলামি স্থাপত্য
২০০৪-এ সম্পন্ন মসজিদ
গম্বুজসহ মসজিদ
পুতলা ঘর

পুতলা ঘর  () ১৯৭৬ সালে মুক্তিপ্রাপ্ত সমরেন্দ্র নারায়ণ দেব পরিচালিত একটি সাদাকালো ছবি। ছবিটি প্রযোজনা করেছিলেন মঙ্গলদৈ-এর ইউনাইটেড প্রোডাকশন। সঙ্গীত তফজ্জুল আলির।

কাহিনী

কলা-কুশলী 
কাহিনী, চিত্রনাট্য, পরিচালনা- সমরে্ন্দ্র নারায়ণ দেব
ক্যামেরা- পিন্টু দাসগুপ্ত
সম্পাদনা- গোবিন্দ চ্যাটার্জী
শব্দগ্রহণ- পিযুষকান্তি রয়
সঙ্গীত গ্রহণ এবং শব্দ পুনর্যোজনা- সত্যেন চ্যাটার্জী
শিল্প নির্দেশন- ভবেন ডেকা, হেমন্ত দত্ত
নৃত্য- নবীন বরা
রূপসজ্জা- বংশী দাস

অভিনয় শিল্পী
তচদ্দূক ইউসুফ (মৌজাদার)
মুকুল (কমল)
কাশ্মিরী শইকীয়া (বেউলা)
নিবেদিতা (রীণা)
অবনী দত্ত, বিপ্লব রয়, আবদুল্লা মাসমুদ, আশুতোষ চৌধুরী, হবিবর রহমান, অনুপ দাস, বিনীতা শহরীয়া, রীণা শইকীয়া

গান
পুতলা ঘরের সঙ্গীত এবং গান রচনা তফজ্জুল আলির।  জ্যোতিপ্রসাদ আগরওয়ালার একটি গান ছবিটিতে অন্তর্ভুক্ত হয়েছে। কণ্ঠ দিয়েছেন - অনিমা চৌধুরী, নির্মলা মিশ্র এবং দ্বিপেন বরুয়া।

পুরস্কার এবং সম্মান
ছবিটি ১৯৭৬র ২৪তম জাতীয় চলচ্চিত্র উৎসবে অসমীয়া ভাষার শ্রেষ্ঠ ছবির বিভাগে রজত কমল পুরস্কার লাভ করেন।

বহিঃসংযোগ
 অসমীয়া উইকিউৎসে 'নূপুরে মাতে রুনজুন' শীর্ষক গানটির সম্পূর্ণ পাঠ্য

তথ্যসূত্র

অসমীয়া ভাষার চলচ্চিত্র
জাতীয় চলচ্চিত্র পুরস্কার বিজয়ী ছবি
১৯৭০-এর দশকের অসমীয়া ভাষার চলচ্চিত্র
দারোগা

দারোগা তুৃর্কি শব্দ। শব্দটির উৎপত্তি সম্ভবত মঙ্গোলীয় উৎস থেকে। মুগল আমলে প্রাদেশিক গভর্নর, বিভাগীয় প্রধান, শহরের প্রধান ব্যবস্থাপক, পুলিশের প্রধানসহ আরও অনেকের পদবি হিসেবে দারোগা শব্দটি ব্যবহার করা হতো। মঙ্গোলরা সম্ভবত দূরপ্রাচ্য থেকে শব্দটি ধার করে। দূরপ্রাচ্যে একজন প্রাদেশিক শাসককে দারোগা হিসেবে আখ্যায়িত করা হতো। মঙ্গোলরা মস্কো জয় করার পর এর শাসকের নাম দেন দারোগা।  মুগল আমলাতন্ত্রে রাজপরিবারের প্রধান নির্বাহীকে  দারোগা বলা হতো। তখন তাদের একই সঙ্গে সামরিক ক্ষমতাও ছিল। যদিও সময়ের বিবর্তনে এ পদটি তার রাজকীয় মর্যাদা ও ভাবগাম্ভীর্য হারায়। পরবর্তী সময়ে নিম্নপদস্থ কেন্দ্রীয় ও স্থানীয় সরকারি কর্মকর্তাদের পদবি হিসেবেও দারোগা শব্দটি ব্যবহার করা হতো। নওয়াবি আমলে রাজকীয় তোষাখানার রক্ষক, আইন-শৃঙ্খলা বিভাগ, আঞ্চলিক শান্তি শৃংখলা রক্ষাকারীদের প্রধান হিসাবে একজন দারোগা থাকতেন। সে সময় দারোগারা থানাদারও নামেও পরিচিত ছিল। বর্তমানে আইনগতভাবে ‘দারোগা’ শব্দটি বিলুপ্ত এবং সরকারি নথিপত্রের কোথাও কোন অফিসারকে দারোগা বলে চিহ্নিত করা হয়নি, তবুও দেশের সাধারণ জনসাধারণ পুলিশের সাব-ইন্সপেক্টরকে দারোগা নামেই অভিহিত করে থাকে।

ব্রিটিশ অধিকৃত ভারতের আইন-শৃঙ্খলা রক্ষার জন্য ইংরেজগণ নানা প্রকারের পরীক্ষা নিরীক্ষা করেছেন। সুলতানি আমল থেকে গৃহীত মোঘলদের প্রতিষ্ঠিত পুলিশ-ব্যবস্থাকে বাদ দিয়ে তারা জমিদারদের অধীনে পুলিশকে ন্যস্ত করেছিলেন। কিন্তু এসবের কোনটাই ফলপ্রসূ না হওয়ায় ১৭৯৩ সালে বড় লাট লর্ড কর্নওয়ালিস জমিদারদের কাছ থেকে পুলিশকে সরকারের প্রত্যক্ষ তত্ত্বাবধানে ন্যাস্ত করেন। এই সময় ফৌজদার না থাকলেও কোতোয়াল ও দারোগার পদ বহাল ছিল।  ঢাকা, মুর্শিদাবাদ, পাটনা প্রভৃতি শহরগুলোর আইন-শৃঙ্খলার দায়িত্বে থাকতো একজন কোতোয়াল । তার অধীনে থাকত কয়েকজন দারোগা। অন্যদিকে গ্রামাঞ্চলের থানাগুলোতে নিয়োগ করা হত একজন করে দারোগ।

আরও দেখুন
 পুলিশ
 বাংলাদেশ পুলিশ

তথ্যসূত্র 

পুলিশের পদমর্যাদা
মুঘল সাম্রাজ্যের সরকার